stanford-oval/wikipedia huggingface dataset:
Triforce (pelihalli)
Julkaistut pelit

F-Zero AX (2002)
Virtua Striker 2002 (2002)
F-Zero AX "Cycraft ver." (2003)
Gekitou Pro Yakyuu (2003)
The Key of Avalon: The Wizard Master (2003)
The Key of Avalon Ver. 1.20: Summon The New Monsters (2003,2004)
The Key of Avalon Ver. 1.30: Chaotic Sabbat (2003,2004)
The Key of Avalon 2: Eutaxy Commandment (2004)
Virtua Striker 4 (2005)
Mario Kart Arcade GP (2005)
Nintendon laitteet
| --- | --- |
Pelikonsolit:   Color TV Game  NES/Famicom NES 2/AV Famicom  SNES/Super Famicom  Virtual Boy  Nintendo 64 iQue Player  GameCube Panasonic Q  Wii  Wii U  Nintendo Switch  Nintendo Switch 2 
Käsikonsolit:   Game & Watch  Game Boy  Game Boy Color  Game Boy Advance  Game Boy Advance SP  Nintendo DS  Game Boy Micro  Nintendo DS Lite  Nintendo DSi  Nintendo DSi XL  Nintendo 3DS  Nintendo 3DS XL  Nintendo 2DS  New Nintendo 3DS  New Nintendo 3DS XL  New Nintendo 2DS XL  Nintendo Switch Lite 
Kolikkopelit:   Vs. UniSystem/DualSystem  PlayChoice-10  Nintendo Super System  Triforce 
Kolikkopelilaitteet
| --- | --- |
Capcom:   CP System  CP System II  CP System III 
Konami:   Konami GX400  Konami GX 
Namco:   Namco System 1  Namco System 2  Namco System 10  Namco System 11  Namco System 12  Namco System 21  Namco System 22  Namco System 23 
Nintendo:   Vs. UniSystem/DualSystem  PlayChoice-10  Nintendo Super System  Triforce 
Sega:   Sega Model 2  Sega Model 3  Sega NAOMI  Sega NAOMI 2  Sega Hikaru  Sega Chihiro  Sega Lindbergh 
SNK:  Neo-Geo MVS
Taito:   Taito L System  Taito SJ System  Taito Z System  Taito B System  Taito F3 System  Taito Type X
Juho M. Korhonen

| Juho M>  Korhonen |
| --- | --- |
 Juho M. Korhonen vuonna 1908.
Kansanedustaja
 1.8.1908–31.5.1909  
Ryhmä/puolue:  SDP
Vaalipiiri:  Kuopion itäinen
Henkilötiedot
Syntynyt: 29. kesäkuuta 1879 Gävle
Kuollut: 29. lokakuuta 1968 (89 vuotta) Kuusankoski
Ammatti:  piirisihteeri
Johan (Juho) Mathias Korhonen (29. kesäkuuta 1879 Gävle – 29. lokakuuta 1968 Kuusankoski) oli suomalainen poliitikko, joka toimi SDP:n kansanedustajana vuosina 1908–1909.
Elämä

Gävlessä syntyneen Juho M. Korhosen vanhemmat olivat työmies Juho Korhonen ja Maria Pakarinen. Toisten lähteiden mukaan Korhonen olisi syntynyt Pietarissa, jossa hän kävi suomalaisen kirkkokoulun.
Myöhemmin Korhonen asui muun muassa Tohmajärvellä ja Sortavalassa. Hän osallistui elokuussa 1906 järjestettyyn SDP:n Oulun puoluekokoukseen ja toimi Pohjois-Karjalassa kiertävänä puhujana. Helmikuussa 1908 Korhonen valittiin sosialidemokraattien piirisihteeriksi Kuopion läänin itäiseen vaalipiiriin. Samana vuonna hänestä tuli myös kansanedustaja. Syyskuussa eduskuntaryhmä antoi Korhoselle huomautuksen, koska hän ei ollut tyydyttävästi hoitanut edustajantehtäviään ja oli noudattanut kansanedustajalle sopimattomia elintapoja. Porvarilehtien mukaan kyse oli liiallisesta alkoholinkäytöstä.
Korhosen eduskuntakauden jälkeisistä elämänvaiheista ei ole tarkempaa tietoa, mutta hänen tiedetään työskennelleen ainakin viilarina Taalintehtaalla. Korhonen kuoli Kuusankoskella 89-vuotiaana lokakuussa 1968.
Tomáš Vokoun

| Tomáš Vokoun |
| --- | --- |

Henkilötiedot
Syntynyt: 2. heinäkuuta 1976 (ikä 48) Karlovy Vary, Tšekkoslovakia
Kansalaisuus:   Tšekki
Jääkiekkoilija
Pelipaikka:  maalivahti
Hanska:  oikea
Pituus:  183 cm
Paino:  89 kg
Pelaajaura
Pääsarjaura:  1995–2014
Seurat:  Montreal Canadiens (NHL) Nashville Predators (NHL) Florida Panthers (NHL) Washington Capitals (NHL) Pittsburgh Penguins (NHL) HC Kladno (Extraliga) HC Znojemští Orli (Extraliga) HIFK (SM-liiga) Fredericton Canadiens (AHL) Wilkes-Barre Scranton (AHL) Milwaukee Admirals (IHL) Wheeling Nailers (ECHL)
NHL-varaus:  226. varaus, 1994 Montreal Canadiens
Tomáš Vokoun (s. 2. heinäkuuta 1976 Karlovy Vary, Tšekkoslovakia) on entinen tšekkiläinen jääkiekkomaalivahti. Hän ilmoitti lopettavansa uransa 2014 joulukuussa.
Ura > Ammattilaisuran alku

Vokoun sai NHL-varauksen, kun Montreal Canadiens varasi hänet numerolla 226 NHL:n varaustilaisuuden 1994 yhdeksännellä kierroksella. Varausvuotta edeltävällä kaudella hän pelasi yhden ottelun HC Kladnossa Tšekin pääsarjassa ja kaudella 1994–1995 hän pelasi Kladnossa 26 runkosarjaottelua sekä viisi pudotuspeliottelua. Hän muutti Pohjois-Amerikkaan vuonna 1995 ja pelasi kauden 1995–1996 ECHL-seura Wheeling Nailersissa. Hän pelasi kauden aikana myös yhden pudotuspeliottelun AHL-seura Fredericton Canadiensin maalilla. Seuraavan kauden hän pelasi Fredericton Canadiensin ykkösmaalivahtina ja yhden ottelun Montrealissa. Hänen otteensa NHL-debyytissä eivät kuitenkaan häikäisseet, sillä hän päästi neljä maalia Philadelphia Flyersia vastaan pelatun ottelun ensimmäisessä erässä ja tuli vaihdetuksi pois maalilta.
Ura > Nashville Predators

Pelattuaan vielä yhden kauden Frederictonissa NHL:n tulokasseura Nashville Predators varasi Vokounin 26. kesäkuuta 1998 järjestetyssä laajennusdraftissa. Vokoun pelasi Predatorsissa 37 ottelua seuran ensimmäisellä liigakaudella, 1998–1999, ja yhdeksän ottelua Predatorsin farmiseurassa Milwaukee Admiralsissa IHL:ssä. Hän toimi myös seuraavat kolme kautta Predatorsin kakkosmaalivahtina Mike Dunhamin ollessa ykkösmaalivahti. Vuonna 2002, kun Dunham siirtyi New York Rangersiin, Vokoun sai näytönpaikan Predatorsin ykkösmaalivahtina ja käytti annetun tilaisuuden hyödykseen.
Vokoun toimi muutaman vuoden ajan Predatorsin selkeänä ykkösmaalivahtina. Enimmillään hän pelasi yhden kauden aikana 73:ssa runkosarjaottelussa, mikä tapahtui kaudella 2003–2004, jolla hän myös pelasi ensimmäisen kerran urallaan NHL:n tähdistöottelussa. Samana vuonna Predators pääsi ensimmäistä kertaa historiassaan NHL:n pudotuspeleihin. Vokoun pelasi tilastollisesti vahvat pudotuspelit, torjuntaprosenttinaan 93,9 ja päästettyjen maalien keskiarvonaan 2,02, mutta hänen joukkueensa hävisi pudotuspelien ensimmäisellä kierroksella Detroit Red Wingsille kuudessa ottelussa.
Työsulun jälkeisen NHL-kauden 2005–2006 aikana Vokoun pelasi 61 runkosarjaottelua sen astisen uransa parhaalla torjuntaprosentilla 91,9, jolla sijoittui NHL-maalivahtien tilastossa viidenneksi. Hän oli osaltaan johdattamassa joukkuettaan toistamiseen pudotuspeleihin, mutta joutui huhtikuussa 2006, ennen pudotuspelien alkua, jättämään kauden kesken lantiorangan laskimontukkotulehduksen vuoksi. Predators, maalillaan Chris Mason, putosi pudotuspelien ensimmäisellä kierroksella hävittyään San Jose Sharksille. Vokoun kärsi loukkaantumisista myös seuraavalla kaudella, jolla hän pelasi 44 runkosarjaottelua ja Mason 40 ottelua. Vokounin torjuntaprosentti oli hänen Predators-vuosiensa paras, 92,0, ja päästettyjen maalien keskiarvo hänen NHL-uransa toiseksi paras, 2,4 (paras lukema, 2,2, on kaudelta 2002–2003). Kevään 2007 pudotuspeleissä hän pelasi Predatorsin kaikissa viidessä ottelussa.
Ura > Florida Panthers

Kesäkuussa 2007, yhdeksän vuoden ja kahdeksan Predatorsissa pelatun kauden jälkeen Vokoun siirtyi Florida Panthersiin vaihdossa kolmeen varausvuoroon. Hän edusti Panthersia neljä kautta, joista yhdelläkään hänen joukkueensa ei päässyt pudotuspeleihin, mutta joina hänen omat tilastolukemansa lukeutuivat NHL:n parhaisiin muun muassa torjuntaprosentin ja torjuntojen määrän osalta. Parhaat torjuntaprosenttinsa hän saavutti kausina 2008–2009 ja 2009–2010, ensiksi mainitulla lukeman 92,6, jolla sijoittui NHL-maalivahtien tilastossa toiseksi, ja jälkimmäisellä lukeman 92,5, jolla sijoittui NHL-maalivahtien tilastossa kolmanneksi. Torjuntoja hänelle kertyi yhden kauden aikana enimmillään 2 033, mikä tapahtui kaudella 2007–2008, jolla hän oli eniten torjuntoja tehnyt NHL-maalivahti. Tuon kauden aikana hän myös pelasi toisen kerran urallaan NHL:n tähdistöottelussa.
Ura > Washington Capitals ja Pittsburgh Penguins

Heinäkuussa 2011, sopimuksensa Panthersin kanssa päätyttyä, Vokoun siirtyi vapaana pelaajana Washington Capitalsiin yksivuotisella, 1,5 miljoonan dollarin arvoisella sopimuksella. Hän pelasi kauden 2011–2012 aikana 48 runkosarjaottelua. Pudotuspeleissä hän ei päässyt pelaamaan yhtään ottelua nivusvamman vuoksi.
Yhden Washington Capitalsissa pelatun kauden jälkeen Vokoun siirtyi kesäkuussa 2012 Pittsburgh Penguinsiin. Penguins antoi Capitalsille vaihdossa seitsemännen kierroksen varausvuoron NHL:n varaustilaisuudessa 2012. Vokoun teki Penguinsin kanssa kaksivuotisen, neljän miljoonan dollarin arvoisen pelaajasopimuksen.
Ura > Työsulkukausi 2004–2005

Vokoun pelasi NHL-kauden 2004–2005 peruuttaneen työsulun aikana kahdessa seurassa, HC Znojemští Orlissa Tšekin Extraligassa ja Helsingin IFK:ssa SM-liigassa. Hän pelasi SM-liigan runkosarjassa 19 ottelua torjuntaprosentilla 93,96. SM-liigan pudotuspeleissä hänen otteensa eivät kuitenkaan vakuuttaneet: hänen torjuntaprosenttinsa oli neljässä ottelussa 84,62 ja päästettyjen maalien keskiarvo 3,51. Ratkaisevassa puolivälieräottelussa Rauman Lukkoa vastaan hän torjui vain kolme laukausta kuudesta, jonka jälkeen maalille vaihdettiin Jan Lundell.
Ura > Maajoukkue

| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Pronssia | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Itävalta 2005 | jääkiekko |  |
|  Kultaa | Saksa 2010 | jääkiekko |  |
Vokoun on edustanut maataan neljästi jääkiekon maailmanmestaruuskilpailuissa, vuosina 2003, 2004, 2005 ja 2010. Vuonna 2005 Vokoun torjui nollapelin loppuottelussa Kanadaa vastaan ja Tšekki voitti MM-kultaa. Hänet palkittiin turnauksen päätteeksi kisojen parhaana maalivahtina. Hän oli voittamassa MM-kultaa myös vuonna 2010.
Vokoun pelasi maansa ykkösmaalivahtina myös jääkiekon maailmancupissa vuonna 2004 sekä vuosien 2006 ja 2010 talviolympialaisissa. Torinossa 2006, joissa Tšekin joukkue voitti pronssia, Vokounin oli alun perin tarkoitus toimia joukkueen kakkosmaalivahtina, mutta Dominik Hašekin loukkaannuttua hän sai torjuntavastuun.
Aiheesta muualla

Kuvia tai muita tiedostoja aiheesta Tomáš Vokoun Wikimedia Commonsissa
Tomáš Vokoun Jatkoaika.comissa (Internet Archive)
Triopas

Triopas (m.kreik. Τριόπας) viittaa kreikkalaisessa mytologiassa kahteen eri mieshahmoon:
Triopas, Argoksen kuningas
Triopas, heliadi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Triopas”, voi hakea sivunnimihaulla, laajalla sivunnimihaulla tai tekstihaulla.
Justin Chambers

| Justin Chambers |
| --- | --- |
 Chambers Up – kohti korkeuksia -elokuvan ensi-illassa toukokuussa 2009.
Henkilötiedot
Koko nimi:  Justin W. Chambers
Syntynyt: 11. heinäkuuta 1970 (ikä 54)  Springfield, Ohio
Ammatti:  näyttelijä, malli
Puoliso:  Keisha Chambers (1993–)
Näyttelijä
Merkittävät roolit:  Alex Karev (Greyn anatomia)
Aiheesta muualla
IMDb 
Elonet
Justin W. Chambers (s. 11. heinäkuuta 1970 Springfield, Ohio) on yhdysvaltalainen näyttelijä ja entinen malli. Hänet tunnetaan parhaiten roolistaan Alex Karevina sairaalamaailmaan sijoittuvassa draamasarjassa Greyn anatomia.
Ura

Chambers värvättiin Calvin Kleinin malliksi metrosta hänen ollessaan lomamatkalla Pariisissa. Myöhemmin hän työskenteli Euroopassa, Japanissa ja Yhdysvalloissa erilaisille tuotemerkeille Calvin Kleinin lisäksi, esimerkiksi Giorgio Armanille. Päätettyään siirtyä näyttelijäuralle Chambers muutti New Yorkiin opiskellakseen neljä vuotta H.B Studioilla. Se toi hänelle muutamia TV-rooleja muun muassa saippuasarjoihin Another World ja New York Undercover. Chambers sai rooleja myös muutamista elokuvista, kuten vuonna 2001 julkaistuista The Wedding Plannerista (jossa näyttelivät myös Jennifer Lopez 
ja Matthew McConaughey) ja The Musketeer -elokuvasta. Chambersin muita elokuvia ovat vuonna 2002 ilmestynyt Hysterical Blindness (TV-elokuva) ja vuonna 2005 julkaistut elokuvat Southern Belles ja The Zodiac. Vuodesta 2005 Chambers on näytellyt Alex Karevia sairaaladraamassa Greyn anatomia.
Yksityiselämä

Chambers syntyi Springfieldissä, Ohiossa vanhempinaan Pam ja John Chambers. Hänellä on kaksoisveli Jason ja yksi vanhempi veli ja kaksi vanhempaa isosiskoa. Chambers on ollut naimisissa Keisha Chambersin kanssa vuodesta 1993 lähtien ja heillä on viisi yhteistä lasta: Isabella (s. 1994), Maya ja Kaila (kaksoset, s. 1996), Eva (s. 1998) ja Jackson (s. 2002). Justin tapasi vaimonsa ollessaan mallina Calvin Kleinilla, jossa Keisha toimi mallienetsijänä.
Valikoitu filmografia

| Vuosi | Elokuva/televisiosarja | Rooli |
| --- | --- | --- |
| 1999 | Liberty Heights | Trey Tobelseted |
| 2001 | Häät mielessä (The Wedding Planner) | Massimo |
| 2001 | Muskettisoturi (The Musketeer) | D'Artagnan |
| 2002 | Hysterical Blindness | Rick |
| 2003 | For Which It Stands  | Saksalainen sotilas |
| 2004 | Leo | Ryan |
| 2005 | Southern Belles  | Rhett Butler |
| 2005 | The Zodiac | tarkastaja Matt Parish |
| 2005–2020 | Greyn anatomia | Alex Karev |
Aiheesta muualla

Justin Chambers NNDB:ssä
Kalervo Noponen

Veikko Kalervo Noponen (24. maaliskuuta 1896 Helsinki – 9. joulukuuta 1961 Helsinki) oli suomalainen oikeustieteilijä ja professori. Hän oli Teknillisen korkeakoulun talousoikeuden professori 1932–1961. Hänen tutkimusalaansa olivat rakennusoikeus ja jakolainsäädäntö.
Noponen väitteli aiheesta Oikeudesta ryhtyä liikennettä ja voimansiirtoa tarkoittaviin rakennustoimiin naapurin maalla (1931).
Julkaisut

Aberratio ictus ja error in persona, Karisto, 1921. - (Lainopillisen ylioppilastiedekunnan julkaisuja; 2).
Oikeudesta ryhtyä liikennettä ja voimansiirtoa tarkoittaviin rakennustoimiin naapurin maalla, Tekijä, 1931. Väitöskirja
Rasitteista maanjaossa : lainopillinen tutkimus, Maanmittaustieteiden seura, 1932. - (Maanmittaustieteiden seuran julkaisuja, ISSN 0357-6515; 4).
Asiantuntijalausunto Hiekan, Sorvalin, Saunalahden ja Likolammin alueisiin Viipurin kaupungissa kuuluvien asuintonttien vuokraajien vuokra- ja lunastusoikeuksista , s.n., 1935.
Lainoppi teknillisen korkeakoulun oppiaineena, [s.n.], 1943.
Rättslära, I, V enligt prof. Noponens föreläsningar vid Tekniska högskolan åren 1936-38 ; översatt av Lars E. Lindfors. Tekniska högskolan, 1946.
Tuulipuku

Haltin miesten ulkoilupuku.
Tuulipuku tai ulkoilupuku on sananmukaisesti puku, joka ei päästä tuulta lävitseen. Useimmiten tuulipuvut ovat varsin keveitä. Myös vedenpitäviä, kalvolla varustettuja tuulipukuja valmistetaan.
Imagokäyttö

Tuulipuvut on Suomessa yhdistetty tavalliseen kansaan, joten tuulipukuun pukeutumalla esimerkiksi poliitikot tai muut kansanomaista imagoa tavoittelevat toimijat ovat tuulipuvussa kansan keskuudessa liikkuen viestittäneet kuuluvansa joukkoon. Toisaalta humoristit ovat hyödyntäneet tämän kolikon toisesta puolesta ammentavia karikatyyrejä, joissa tuulipuku on esiintynyt helppona rahvaanomaisuuden tunnusmerkkinä. Kansansuosiota on nauttinut Lasse Kämärin aforismi-runo kulttuurilehti Parnasson numerossa 4/2002: on köyhälläkin kahisevaa: tuulipuku
Historia

Suomessa tuulipukujen suosio kasvoi merkittävästi 1960- ja 1970-luvun taitteessa, jolloin jyväskyläläinen juoksija sekä Suomen Urheiluliiton kestävyysjuoksijoiden lajivalmentaja Mauri Jormakka toi niitä markkinoille. Tuulipukujen suosio on vuosien aikana vähentynyt.
KISE

KISE on oululainen jääkiekkoseura. Seura on perustettu vuonna 2018. Kaudella 2020–2021 seuran edustusjoukkue pelaa Suomen neljänneksi korkeimmalla sarjatasolla eli II-divisioonassa.
Tor Weckström

Tor Verner Weckström, kirjailijanimi Ulf Stenskär (26. kesäkuuta 1919 Turku – 22. toukokuuta 1968 Helsinki) oli suomalainen toimittaja ja ruotsin kielellä kirjoittanut kirjailija.
Weckström pääsi ylioppilaaksi 1939 ja hän oli työssä Åbo Underrättelser-lehden toimituksessa vuodesta 1939 alkaen. Hän oli Den aboenska forskaren-aikakauslehden toimittajana ja vastaavana julkaisijana 1945–1949.
Teoksia

Nimellä Tor Weckström:
Den rödgröna skorpionen ; kirj. Jarl Bergbom, Ole Torvalds ja Tor Weckström. Söderström, Helsingfors 1950
Brusande eskapad : med motorbåt på Europas vattenvägar. Lindqvists förlag, Stockholm 1956
Svenska teatern : Chiewitz' teaterhus. Mercator, Helsingfors 1966
Nimellä Ulf Stenskär:
Sex seglade ut : äventyrsroman. Förlaget Bro, Åbo 1947
Tuulisella terassilla

| Tuulisella terassilla KOM-teatteri |
| --- | --- | --- |

Studioalbumin tiedot
 Julkaistu: 1991
 Formaatti: LP (RAMI 3043)
 Tyylilaji: folk rock
 Kesto: 39.05
 Levy-yhtiö: Pyramid
KOM-teatterin muut julkaisut
| Lähtö ja kaipaus 1988 | Tuulisella terassilla 1988 | KOM-teatterin joulu 2003 |
Tuulisella terassilla on vuonna 1991 ilmestynyt KOM-teatterin järjestyksessään 12. albumi.
Muusikot

Kari Hietalahti – laulu (A3, A4)
Pekka Milonoff – laulu (A5, B1, B5)
Kati Outinen – laulu (A2, B2)
Marja Packalén – laulu (B2)
Vieno Saaristo – laulu (A6, B2, B3)
Pekka Valkeejärvi – laulu (B4)
Tuula Väänänen – laulu (A1, B2)
Markku Kanerva – kitara
Kalle Chydenius – basso
Jussi Chydenius – rummut
Markku Ounaskari – rummut
Ville Hukkinen – lyömäsoittimet, syntetisaattori
Vesa Mäkinen – piano
Pentti Lahti – saksofoni
Timo Hietala – tama-rumpu
Pepe Ahlqvist – huuliharppu
Kappaleet

A-puoli
Tuulisella terassilla – 4.35  (säv. Aija Puurtinen, san. Arto Melleri)
Vaarallinen yksiö – 2.39  (säv. Timo Hietala, san. Minna-Liisa Hietala)
Depis – 5.06  (säv. Ville Hukkinen, san. Ilpo Tiihonen)
Hullun lailla – 2.26  (säv. Vesa Mäkinen, san. Kari Hotakainen)
Aamu – 2.40  (säv. Hector, san. Pentti Saaritsa)
Keskiyön kaupunki – 2.36  (säv. Pekka Tegelman, san. V. A. Koskenniemi)
B-puoli
Fellinin elokuva (Bussin sylissä) – 3.09  (säv. Timo Hietala, san. Minna-Liisa Hietala)
Silta – 3.24  (säv. Kaj Chydenius, san. Unto Karri)
Sähkömies – 2.00  (säv. Heikki Salo, san. Arvi Kivimaa)
Muisto – 3.27  (säv./san. Pekka Tegelman)
Moderni maanantai – 3.07  (säv. Vesa Mäkinen, san. Kullervo Rainio)
Outoja oloja – 3.52  (säv. Timo Hietala, san. Minna-Liisa Hietala)
KRI

Lyhenteet Kri ja KRI voivat viitata ainakin seuraaviin:
Koichi's Ruby Interpreter, KRI, eräs YARVin akronyymi, virallinen Ruby-tulkki
KRI (Конференция Разработчиков Игр, lyh. КРИ), venäläinen pelikehittäjien vuotuinen konferenssi
KRI, lyhenne sanoista Kapal Perang Republik Indonesia, Indonesian tasavallan laivaston aluksen nimen etuliite
Bogorin kasvitieteellinen puutarha, Kebun Raya Indonesia, lyh. KRI, Indonesiassa
Kaurilan seisake, liikennepaikkalyhenne Kri, lakkautettu rautatieliikennepaikka Suomessa
Karungin rautatieasema, liikennepaikkalyhenne Kri, lakkautettu rautatieliikennepaikka Suomessa
Karungin rautatieasema, liikennepaikkalyhenne Kri,  rautatieliikennepaikka Ruotsissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KRI”, voi hakea sivunnimihaulla, laajalla sivunnimihaulla tai tekstihaulla.
Toni Menzinger

Toni Menzinger, o.s. Hammelrath (17. maaliskuuta 1905 – 27. joulukuuta 2007) oli saksalainen poliitikko. Hän syntyi Düsseldorfissa, mutta asui Karlsruhessa siitä alkaen, kun meni naimisiin Willy Menzingerin kanssa vuonna 1931.
Menzingerin poliittinen ura alkoi vuonna 1953, jolloin hänet valittiin Saksan kristillisdemokraattisen unionin edustajana Karlsruhen kaupunginvaltuustoon. Hän vetäytyi Baden-Württembergin maapäiviltä ikänsä vuoksi vuonna 1980.
Menzinger sai 1993 Karlsruhen kaupungin kunniakansalaisen arvonimen, ja hän vietti 100-vuotispäiväänsä maaliskuussa  2005. Hän kuoli 102 vuoden ikäisenä joulukuussa 2007.
Menzingerillä ja hänen miehellään oli kolme poikaa.
Tommi Moilanen

Tuomas (Tommi) Aadolf Moilanen (8. tammikuuta 1912 Sortavalan maalaiskunta – 25. marraskuuta 1986 Joensuu) oli suomalainen päätoimittaja, kunnallisneuvos ja  näytelmäkirjailija.
Moilanen kävi kuusi luokkaa Sortavalan lyseota ja opiskeli Työväen akatemiassa vuosina 1932–1933 sekä suoritti myymälänhoitajakurssin KK:n osuuskauppakoulussa. Tämän jälkeen Moilanen toimi eri tehtävissä Osuusliike Itä-Karjalassa, Itä-Savon Osuusliikkeessä, ja Osuusliike Aurnassa. Hän oli myymälän- ja varastonhoitajana vuosina 1934–1939. Sotien jälkeen Moilanen siirtyi lehtialalle. Hän työskenteli sanomalehden toimituksessa vuosina 1944–1966. Kansan Voiman toimitussihteerin toimesta hänet nimitettiin lehden päätoimittajaksi vuonna 1957. Hän kuului Oma-Avun edustajistoon ja hallintoneuvostoon ja oli pitkän ajan hallintoneuvoston puheenjohtaja.
Vuonna 1949 Moilanen valittiin Pielisensuun kunnanvaltuustoon ja kunnanhallitukseen, joihin hän kuului kunnes kunta kokonaisuudessaan liitettiin Joensuun kaupunkiin vuonna 1954. Siitä lähtien Moilanen kuului Joensuun kaupunginvaltuustoon ja -hallitukseen ja oli useina vuosina kaupunginjohtajan varamies. Sairaalan talousjohtajana hän oli vuosina 1966–1977. Lisäksi Moilanen toimi Joensuun kaupunginteatterin hallituksessa ja hallituksen puheenjohtajana. Moilanen sai kunnallisneuvoksen arvonimen vuonna 1966.
Moilanen piti useita taidenäyttelyjä ja hän kirjoitti näytelmiä, joita on esitetty muun muassa Jyväskylän kaupunginteatterissa. Moilanen oli puoluetaustaltaan sosialidemokraatti ja toimi pitkään puolueen toimielimissä ja osuusliiketoiminnassa johtotehtävissä.
Moilasen vanhemmat olivat metallisorvaaja Matti Moilanen ja Helena (o.s. Sinkkonen). Puoliso oli Eevi Annikki (o.s. Kettunen) vuodesta 1940.
Näytelmiä

Nimimerkillä Iso-Haukka:
Kotkien seikkailu : yksinäytöksinen lasten näytelmä. Suomen sos.-dem. raittiusliitto, Helsinki 1937
Suunnistautumisretkellä, teoksessa Kolme näytelmää. Suomen sos.-dem. raittiusliitto, Helsinki 1939
Kansainvälisen kauppaoikeuden toimikunta

Kansainvälisen kauppaoikeuden toimikunta (eng. United Nations Commission on International Trade Law, UNCITRAL) on Yhdistyneiden kansakuntien yleiskokousta avustava elin, jonka päämääränä on edistää kansainvälisen kauppaoikeuden yhtenäistämistä. Toimikunta perustettiin yleiskokouksen päätöslauselmalla vuonna 1996. Sitä ei tule sekoittaa Kansainvälisen oikeuden toimikuntaan.
Kansainvälisen kauppaoikeuden toimikunnan tehtävänä on edistää samalla alalla toimivien järjestöjen työtä ja yhteistoimintaa, kansainvälisten yleissopimusten ja mallilakien valmistelua ja yhtenäistä tulkintaa sekä kauppaehtojen, -tapojen ja -käytäntöjen kodifioimista ja hyväksymistä. Se myös levittää eri maiden kauppaoikeuden kehitystä koskevaa tietoa. Toimikunta on laatinut irtaimen kauppaa, merikuljetusta, välimiesmenettelyä ja maksujärjestelmiä koskevia säädösehdotuksia. Sen työn tuloksen on myös syntynyt useita yleissopimuksia ja muita asiakirjoja, kuten yleissopimus kansainvälistä tavaran kauppaa koskevista sopimuksista.
Kansainvälisen kauppaoikeuden toimikunnan jäseninä ei ole yksityishenkilöitä, vaan ainoastaan valtioita. Toimikunta koostuu 60 YK:n jäsenvaltiosta, jotka edustavat eri alueita sekä erilaisia oikeudellisia ja taloudellisia järjestelmiä ja joiden jäsenyyskausi on kuusi vuotta. Toimikunta työskentelee työryhmiin jakautuneena, ja se kokoutuu vuosittain joko New Yorkissa tai Wienissä. Sitä avustaa sihteeristö, joka työskentelee Wienissä.
Tom Alter

| Tom Alter |
| --- | --- |
 Tom Alter vuonna 2016.
Henkilötiedot
Koko nimi:  Thomas Beach Alter
Syntynyt: 22. kesäkuuta 1950 Mussoorie, Uttar Pradesh, Intia
Kuollut: 29. syyskuuta 2017 (67 vuotta) Mumbai, Maharashtra, Intia
Ammatti:  näyttelijä
Puoliso:  Carol Evans (vih. 1977; k. 2017)
Lapset:  2
Näyttelijä
Aktiivisena:  1975–2017
Aiheesta muualla
IMDb 
AllMovie
Thomas Beach Alter (22. kesäkuuta 1950 Mussoorie, Uttar Pradesh, Intia – 29. syyskuuta 2017 Mumbai, Maharashtra, Intia) oli intialainen näyttelijä, joka työskenteli elokuvissa, televisiossa ja teatterissa. Hänet tunnettiin parhaiten työstään sadoissa hindinkielisissä elokuvissa. Intian valtio myönsi hänelle Padma Shri -palkinnon vuonna 2008.
Alter kuoli ihosyöpään 67-vuotiaana kotonaan Mumbaissa.
Yksityiselämä

Alterin isovanhemmat saapuivat lähetyssaarnaajina Yhdysvalloista Intiaan yli sata vuotta sitten. Alter meni naimisiin Carol Evansin kanssa vuonna 1977. He saivat kaksi lasta, pojan ja tyttären.